PRAVIDLÁ PARTIZÁNSKO-BÁNOVECKEJ FLORBAL4U LIGY (PBFL) 2013
Hrací systém

Ligu tvoria dve päť členné skupiny - Partizánska a Bánovecká. Družstvá odohrajú systémom 2 krát každý s každým, čo je 18 kôl . Po odohratí základnej časti sa vyhodnotia a ocenia prvé tri družstvá oboch skupín, ale do finálovej skupiny postúpia iba prvé štyri družstvá celkovej tabuľky. Tie si zahrajú o titul Partizánsko-Bánoveckej Florbal4U ligy (finálový turnaj každý s každým). Za víťazstvo v riadnom hracom čase sa udeľujú 3 body, za výhru po samostatných nájazdoch (3 nájazdy)  sa udeľujú 2 body, za prehru po nájazdoch 1 bod, za prehru v riadnom hracom čase 0 bodov. Pri rovnosti bodov v základnej časti rozhoduje skóre. Pri rovnosti skóre rozhoduje vyšší počet stelených gólov a potom menší počet inkasovaných gólov. 

Poplatky

Náklady florbalovej ligy na jedno družstvo bolo stanovené na sumu 270 €. V tejto sume je zahrnuté: prenájom športovej haly, rozhodcovia, časomerač a zapisovateľ, materiálové náklady. Štartovné je treba uhradiť do tretieho kola základnej časti.
Veková hranica

Rok narodenia 1999 a starší. 

Súpiska

Na súpiske môže byť uvedených 30 hráčov. Hráči narodení v roku 1996 a mladší musia k súpiske doložiť potvrdenie o súhlase rodiča s účasťou v PBFL. Nový hráč sa môže na súpisku družstva nahlásiť predsedovi PBFL, 3 dni pred začiatkom kola (napríklad pri zápase v nedeľu je možné hráča dopísať najneskôr vo štvrtok). Poplatok za nového hráča na súpiske v priebehu súťaže je 5 €. Hráč môže prestúpiť z jedného družstva do druhého len v prestupovom termíne (po prvej polovici základnej časti). Prestup sa musí nahlásiť minimálne 7 dní pred začiatkom kola. Poplatok za prestup je 10 €. Po druhej polovici základnej časti už nie je možný prestup hráčov. Finálového turnaja sa môže zúčastniť len hráč, ktorý v základnej časti odohral minimálne 5 zápasov.
Ceny

1. – 3. miesto pohár  PE skupina a BN skupina
1. - 3. miesto: pohár a medaile

4. miesto: tanier   vo finálovej skupine.
Individuálne ceny: najlepší strelec, najlepší nahrávač, najlepší brankár, najproduktívnejší hráč

ALL STARS (traja útočníci, dvaja obrancovia, brankár)

FAIR PLAY   
Čas hry

Hrací čas je 3 x 15 min. hrubého času s dvomi 3 minútovými prestávkami, počas ktorých si družstvá môžu vymeniť strany. Počas posledných 3 minút zápasu sa bude vždy merať čistý čas. V prípade rozdielu skóre o viac ako 7 gólov sa čas nezastavuje. V priebehu  trestného strieľania je čas zastavený. V priebehu normálneho hracieho času má každé družstvo právo vyžiadať si jeden 30 sekundový time-out. Time-out začína po signáli rozhodcov, akonáhle sú hráči pri svojich striedačkách a rozhodcovia pri zapisovateľskom stolíku. Potrestaný hráč sa nesmie zúčastniť time-outu.

Zápas
Družstvo musí byť pripravené na zápas minimálne 10 minút pred začiatkom zápasu. Na zápas môže družstvo nastúpiť minimálne so šiestimi hráčmi a brankárom. Zápis musí byť vypísaný 10 minút pred začiatkom zápasu, pričom na zápise sú uvedení len hráči, ktorí sa zápasu zúčastnia (z dôvodu efektívnejšieho vypracovania štatistík). Počas hry je možné do zápisu pripísať hráča zo súpisky družstva (v prípade oneskoreného príchodu) avšak len do začiatku 2. tretiny zápasu. Maximálna čakacia doma je 5 minút od stanoveného riadneho začiatku zápasu (vždy podľa rozpisu). Ak sa družstvo z akéhokoľvek dôvodu nezúčastní a nenastúpi na zápas v predpísanom čase podľa rozpisu, bude pokutované sumou 50 €. V prípade nevyplatenia pokuty sa družstvo nebude môcť zúčastniť ani ďalších zápasov až do času, kým nevyrovná dlh. Družstvo má možnosť si odložiť zápas len dva krát, pričom musí aspoň týždeň dopredu oboznámiť s problémom  predsedu ligy. 
Hráči

Počas hry môže byť na ihrisku z každého družstva súčasne maximálne 6 hráčov, z toho iba jeden brankár. Aby rozhodca mohol začať hru, každé družstvo musí mať aspoň 5 hráčov v poli a brankára v predpísanej výstroji (a to najneskôr 5 minút po predpísanom začiatku zápasu), alebo bude konečný výsledok 5:0 pre družstvo, ktoré splnilo tieto podmienky. Počas zápasu musí byť každé družstvo schopné hrať na ihrisku aspoň so  4 hráčmi, alebo bude zápas ukončený a konečné skóre bude 5:0 pre družstvo, ktoré sa neprevinilo. Alebo pokiaľ by dosiahnuté skóre bolo výhodnejšie, bude konečným výsledkom skutočné skóre zápasu (musí byť odohratá aspoň polovica zápasu).
Striedanie hráčov

Striedanie hráčov sa môže vykonávať kedykoľvek počas zápasu a bez obmedzenia počtu striedaní.

Striedania musia byť vykonané v priestore pre striedanie vlastného družstva. Hráč opúšťajúci ihrisko musí prekračovať mantinel, než môže striedajúci vstúpiť na hraciu plochu. Zranený hráč opúšťajúci ihrisko v inom mieste ako v priestore pre striedanie smie byť nahradený až po prerušení hry.

Zvláštne pravidlá pre brankárov

Všetci brankári musia byť označení v zápise o stretnutí. Hráč označený ako brankár sa nesmie v rovnakom zápase zúčastniť hry ako hráč v poli s hokejkou. Ak z dôvodu zranenia alebo vylúčenia musí byť brankár nahradený hráčom z poľa, má družstvo maximálne 3 minúty na jeho výmenu a vybavenie. Tieto 3 minúty nesmú byť použité na rozcvičenie. Nový brankár musí byť uvedený v zápise o stretnutí spoločne s časom výmeny. Pokiaľ brankár počas hry opustí veľké bránkovisko, je považovaný za hráča v poli, dočasne bez hokejky, pokiaľ sa nevráti späť. Za opustenie veľkého bránkoviska sa považuje situácia, keď sa žiadna časť jeho tela nedotýka povrchu veľkého bránkoviska. Brankár však smie vo vlastnom veľkom bránkovisku vyskočiť. Čiary sa považujú za súčasť veľkého bránkoviska.

Zvláštne pravidlá pre kapitánov družstiev

Každé družstvo musí mať kapitána, ktorý je označený v zápise o zápase. Výmena kapitána družstva je povolená iba v prípade zranenia, ochorenia, alebo vylúčenia do konca zápasu a musí byť zaznamenaná spolu s časom zmeny v zápise o zápase. Nahradený kapitán už nesmie v rovnakom zápase vykonávať túto funkciu. Len kapitán družstva má právo rozprávať s rozhodcami a zároveň má povinnosť s nimi spolupracovať. Pokiaľ kapitán hovorí s rozhodcami, musí sa tak však diať vhodným spôsobom. Vylúčený kapitán stráca právo hovoriť s rozhodcami pokiaľ nimi nie je oslovený a jeho družstvo nemá počas tejto doby žiadnu inú možnosť komunikovať s rozhodcami, s výnimkou toho, kedy požiadajú o time-out.

Výstroj hráčov

Všetci hráči v poli musia mať na sebe dresy skladajúce sa z trička a trenírok (hráč nesmie nastúpiť v teplákoch, tri štvrťových nohaviciach, bermudách a pod.).  Všetci hráči v poli musia mať rovnaké dresy. Dresy družstva môžu mať akékoľvek farebné kombinácie. Pokiaľ rozhodca usúdi, že družstvá nemôžu byť na základe dresov od seba vzájomne rozoznané, hosťujúce družstvo sa musí prezliecť. Všetci brankári musia mať na sebe tričko a dlhé nohavice. Všetky dresy musia byť očíslované. Dresy sú očíslované rôznymi celými číslami, jasne viditeľnými arabskými číslicami. Tričká môžu mať akékoľvek čísla od 1 až do 99 vrátane. Všetci hráči musia mať športovú obuv.

Výstroj brankára

Brankár nesmie používať hokejku. Brankár smie používať akékoľvek ochranné pomôcky, ale žiadne určené k chytaniu striel. Brankár smie používať helmu a tenké rukavice. Všetky látky lepivé alebo ovplyvňujúce trenie sú zakázané. V bránke či na nej nesmú byť ponechané žiadne predmety.

Zvláštny výstroj kapitána družstva

Kapitán družstva musí mať na paži kapitánsku pásku. Páska je nosená na ľavom rukáve a musí byť jasne viditeľná. Nie je dovolené používať lepiacu pásku ako kapitánsku.

Osobné vybavenie hráčov

Hráč na sebe nesmie mať osobné vybavenie, ktoré by mohlo spôsobiť zranenie. Osobné vybavenie zahŕňa ochranné a zdravotné pomôcky, retiazky, hodinky, náušnice a pod. Rozhodca určí, čo sa môže považovať za nebezpečné. Okrem elastickej čelenky bez uzlov nie je dovolené žiadne vybavenie hlavy. Všetky druhy dlhých nohavíc sú hráčom v poli zakázané.

Voľný úder

Hráči brániaceho družstva okamžite a bez výzvy rozhodcu zaujmú postavenie aspoň 3 m od loptičky, vrátane hokejky. Loptička musí byť rozohraná hokejkou a musí byť zasiahnutá, nie ťahaná či zdvíhaná. Hráč uskutočňujúci voľný úder sa nesmie dotknúť loptičky druhý raz, pokiaľ sa loptičky nedotkne iný hráč alebo výstroj iného hráča. Z voľného úderu je možné priamo streliť gól.

Priestupky trestané voľným úderom

· Pokiaľ hráč zasiahne, blokuje, zdvihne alebo kopne do súperovej hokejky.

· Ak zdvihne hráč v poli čepeľ hokejky nad úroveň pásu v náprahu vzad pred zasiahnutím loptičky, alebo pri došvihu vpred po údere loptičky. To platí aj pre falošné údery, kedy hráč bez loptičky iba naznačí strelu. Vysoký došvih je dovolený, ak nie je iný hráč v tesnej blízkosti a ak nehrozí nebezpečie zranenia. Úrovňou pásu sa myslí úroveň pásu hráča pri vzpriamenom postoji.

· Ak hrá hráč, alebo sa snaží hrať akoukoľvek časťou hokejky alebo nohou nad úrovňou kolien. Zastavenie loptičky stehnom nie je považované za hru nad úrovňou kolien, pokiaľ to nie je považované za nebezpečné. Za úroveň kolien sa pokladá úroveň kolien pri vzpriamenom postoji.

· Ak vloží hráč svoju hokejku, chodidlo či nohu medzi súperove nohy či chodidlá.

· Pokiaľ hráč v poli ovládajúci loptičku alebo v snahe ju získať strká alebo tlačí súpera inak než ramenom na rameno.

· Ak hráč pri vedení loptičky, či v snahe získať loptičku alebo lepšie postavenie, nabehne alebo vrazí chrbtom do súpera, alebo zabráni súperovi v pohybe zamýšľaným smerom.

· Ak kopne hráč v poli loptičku 2x za sebou, bez toho aby sa medzitým loptička dotkla jeho hokejky, iného hráča či vybavenia iného hráča. To je považované za priestupok, iba pokiaľ hráč podľa názoru rozhodcu kopol loptičku 2x úmyselne.

· Ak príjme hráč prihrávku nohou od spoluhráča v poli. To je považované za priestupok, iba pokiaľ je prihrávka podľa názoru rozhodcov úmyselná.

· Prihrávka nohou brankárovi sa nepovažuje za gólovú situáciu a nemôže po nej nasledovať trestné strieľanie.

· Ak je hráč z poľa v malom bránkovisku. Hráčovi v poli je dovolené  prebehnúť malé bránkovisko, pokiaľ podľa názoru rozhodcov nie je ovplyvnená hra a brankárovi nie je bránené v hre. Ak je brániaci hráč pri voľnom údere súpera v malom bránkovisku alebo v bráne, bude vždy nariadené trestné strieľanie. Hráč v poli sa nachádza v malom bránkovisku, pokiaľ sa dotýka akoukoľvek časťou svojho tela plochy vnútri malého bránkoviska. Pokiaľ má hráč v poli v území malého bránkoviska iba hokejku, nie je to považované za prítomnosť v malom bránkovisku. Čiary sú súčasťou malého bránkoviska.

· Pokiaľ hráč úmyselne posunie súperovu bránku.

· Pokiaľ hráč v poli pasívne bráni brankárovi pri vyhadzovaní. Za priestupok sa považuje, iba pokiaľ je hráč vo veľkom bránkovisku, alebo bližšie ako 3 m od brankára, merané od miesta, kde brankár získa kontrolu nad loptičkou. Pasívne znamená neúmyselne, alebo ak sa nestačí hráč uhnúť.

· Ak vyskočí hráč v poli a zastaví tak loptičku. Za výskok sa považuje, pokiaľ hráč oboma chodidlami opustí povrch hracej plochy. Beh nie je považovaný za výskok. Hráč smie preskočiť loptičku, pokiaľ sa jej nedotkne.

· Pokiaľ brankár pri vyhadzovaní celkom opustí veľké bránkovisko. Za opustenie veľkého bránkoviska sa považuje, pokiaľ sa žiadna časť brankárovho tela nedotýka povrchu veľkého bránkoviska. Čiary patria k veľkému bránkovisku.

· Ak vyhodí alebo ak kopne brankár loptičku za stredovú čiaru. Toto sa pokladá za priestupok iba pokiaľ sa loptička nedotkla hracej plochy, mantinelu, iného hráča alebo vybavenia iného hráča, než sa dostala za stredovú čiaru. Loptička musí prekročiť stredovú čiaru celým objemom.

· Ak je vhadzovanie, rozohranie či voľný úder nesprávne uskutočnený alebo zámerne zdržovaný.

· Ak má brankár loptičku pod kontrolou dlhšie ako 3 sekundy. Ak položí brankár loptičku na plochu a znova ju zdvihne, je toto považované za kontrolu loptičky po celú dobu.

· Pokiaľ brankár príjme prihrávku od spoluhráča. Toto sa považuje za priestupok iba pokiaľ bola prihrávka rozhodcami považovaná za úmyselnú. Prihrávka brankárovi sa nepovažuje za gólovú  situáciu a nemôže po nej nasledovať trestné strieľanie.

· Keď hráč zdržuje hru.

Trestné strieľanie

Trestné strieľanie bude nariadené proti družstvu, ktoré sa previnilo priestupkom vedúcim k trestnému strieľaniu. Trestné strieľanie sa vykonáva zo stredového bodu. Všetci hráči, mimo brániaceho brankára a hráča vykonávajúceho trestné strieľanie, musia byť na svojich hráčskych laviciach po celú dobu vykonávania trestného strieľania. Pri začiatku trestného strieľania je brankár na bránkovej čiare. Brankár nesmie byť nahradený hráčom z poľa. Ak sa previní brankár počas vykonávania trestného strieľania, bude nariadené nové trestné strieľanie a uložený príslušný trest. Pokiaľ sa počas trestného strieľania previní iný hráč potrestaného družstva, bude nariadené nové trestné strieľanie a priestupok bude pokladaný za sabotáž hry. Hráč vykonávajúci trestné strieľanie musí mať počas celého trestného strieľania loptičku neustále v pohybe vpred. Počet úderov nie je obmedzený. Akonáhle brankár tečuje loptičku, hráč vykonávajúci trestné strieľanie sa nesmie znovu dotknúť loptičky počas tohto trestného strieľania. Hrací čas je zastavený počas celého trestného strieľania. Potrestaný hráč musí byť počas trestného strieľania na trestnej lavici.

Priestupky trestané 2 minútovým vylúčením

· Pokiaľ hráč, v snahe získať takto značnú výhodu alebo bez možnosti dosiahnuť loptičku, zasiahne, blokuje, zdvíha alebo kopne  do súperovej hokejky.

· Ak sa previní hráč nebezpečnou hrou hokejkou. To platí i pre nekontrolovaný náprah, došvih, nebo zdvíhanie hokejky nad súperovu hlavu, pokiaľ je toto považované za nebezpečné či rušivé pre súpera.

· Ak sa účastní sa hry hráč v poli bez hokejky.

· Ak si vyzdvihne hráč hokejku z iného miesta než z vlastného priestoru pre striedanie.

· Ak opomenie hráč v poli zobrať svoju zlomenú alebo spadnutú hokejku z ihriska a odniesť ju do vlastného priestoru pre striedanie.

· Ak bráni aktívne protihráč brankárovi pri vyhadzovaní. Toto je považované iba za priestupok iba ak je protihráč vo vnútri veľkého bránkoviska, alebo od brankára bližšie než 3 m, merané od miesta kde brankár získal kontrolu nad loptičkou. Aktívne znamená nasledovať brankára, alebo snahu získať loptičku hokejkou.

· Ak poruší hráč pravidlo 3 m počas uskutočňovania rozohrávky alebo voľného úderu. Toto neplatí pre situáciu, kedy sa počas vykonávania rozohrávky alebo voľného úderu hráč snaží dostať do správnej pozície. Ak sa sformuje družstvo obranný múr v nedovolenej vzdialenosti, bude potrestaný iba jeden hráč.

· Ak hrá alebo ak zastavuje hráč v poli loptičku v ľahu alebo v sede. Toto zahŕňa aj zastavovanie či hranie loptičky oboma kolenami alebo jednou rukou na podlahe, okrem ruky držiacej hokejku.

· Pokiaľ hráč v poli zastaví alebo hrá loptičku rukou, pažou, alebo hlavou.

· Ak príde k nesprávnemu striedaniu. Hráč opúšťajúci ihrisko musí prekračovať mantinel, než smie na ihrisko vstúpiť striedajúci hráč. Ak nie je toto dodržané, trest je udelený iba pokiaľ to ovplyvnilo hru. Za zlé striedanie sa tiež považuje, ak  vystrieda hráč v inom mieste než vo vlastnom priestore pre striedanie. Potrestaný bude hráč vstupujúci na ihrisko.

· Ak hrá družstvo s príliš veľa hráčmi na ihrisku. Potrestaný bude iba jeden hráč.

· Ak vykonáva hráč opakované priestupky trestané voľným úderom. Toto zahrnuje kratšie i dlhšie časové obdobie.

· Pokiaľ družstvo systematicky prerušuje hru menšími priestupkami, vedúcimi k voľným úderom. Toto platí tiež keď družstvo počas krátkej doby spácha niekoľko menších priestupkov. Hráč, ktorý sa previnil ako poslední, odslúži trest.

· Ak zdržuje hráč úmyselne hru. To platí i pre zahodenie, či odnášanie loptičky hráčom previneného družstva počas prerušenia, úmyselné blokovanie loptičke proti mantinelu alebo bránke, alebo úmyselné ničenie loptičky.

· Ak zdržuje družstvo sústavne hru. Pokiaľ sa podľa názoru rozhodcov družstvo chová tak, že by ho bolo možné potrestať, musí byť pokiaľ možno najskôr upozornený kapitán, než je uložený trest. Ak je uložený trest, kapitán družstva určí hráča v poli, ktorý nie je v tom okamihu trestaný, aby odslúžil trest.

· Ak protestuje hráč proti rozhodnutiu rozhodcov, alebo ak sú inštrukcie hráčom dávané rušivým alebo inak nevhodným spôsobom. To platí i v situácií ak spochybňuje kapitán neustále a bezdôvodne rozhodnutia rozhodcov. Protestovanie proti rozhodnutiam rozhodcov a nevhodný spôsob dávania pokynov hráčom sú považované za samovoľné a malé priestupky v porovnaní s nešportovým chovaním.

· Ak používa hráč nesprávny dres. To zahŕňa i chýbajúcu časť dresu a priestupky týkajúce sa kapitánskej pásky. Priestupky týkajúce sa dresov vedú iba k jednému vylúčeniu pre družstvo za zápas. Všetky nesprávne vybavenia musia byť nahlásené.

· Trest vylúčenia na 5 minút

· Ak strelí súper gól počas 5 minútového vylúčenia, trest nie je zrušený. 

· Ak je päťminútové vylúčenie uložené v súvislosti s trestným strieľaním alebo odloženým trestným strieľaním, používajú sa tiež pravidlá o vylúčení v spojitosti s trestným strieľaním.

· Priestupky trestané 5 minútovým vylúčením

· Ak vykonáva hráč v poli násilné alebo nebezpečné údery hokejkou. To platí i v situácii, kedy hráč pri prehodení svojej hokejky cez súperovou hlavu zasiahne protihráča.

· Ak hodí hráč hokejku alebo akoukoľvek časť svojej výstroje na ihrisku v snahe zasiahnuť loptičku.

· Ak sa vrhne hráč na súpera alebo ho inak násilne napadne.

· Pokiaľ hráč narazí, zhodí, alebo podrazí súpera na mantinel či bránku.

· Ak vykonáva hráč opakovane priestupky vedúce k 2 min. trestu.

Osobný trest

Osobný trest postihuje iba hráča a preto smie byť v priebehu vylúčenia na ihrisku nahradený.

10 minútový osobný trest. Ak strelí súper gól počas 10 minútového osobného vylúčenia, trest nie je zrušený. 

Priestupky trestané 2 minútovým vylúčením + 10 minútovým osobným trestom

Ak sa previní hráč nešportovým správaním. Nešportové správanie znamená urážajúce či neprimerané chovanie voči rozhodcom, hráčom, členom družstva, funkcionárom, alebo divákom, alebo akékoľvek simulovanie, predstieranie, či prihrávanie v snahe ovplyvniť rozhodovanie rozhodcov. Úmyselné kopnutie, zhodenie, alebo udretie do mantinelu, alebo bránky. Hádzanie hokejky, či iného vybavenia, aj behom prerušenia, alebo v priestore pre striedanie.

Vylúčenie do konca stretnutia

Hráč vylúčený do konca zápasu musí okamžite odísť do šatní a nesmie sa ďalej žiadnym spôsobom podieľať na zápase. Po vylúčení do konca zápasu nasleduje vždy 5 minútové vylúčenie.

Kapitán určí hráča v poli, ktorý nie je v tej chvíli trestaný, aby odslúžil trest vylúčenia a prípadné tresty vylúčenia, ktoré boli skôr uložené hráčovi vylúčenému do konca zápasu a ešte neuplynuli.

Priestupky vedúce k vylúčeniu do konca zápasu

· Ak sa zápasu účastní hráč neuvedený v zápise. 

· Pokiaľ sa hráč previní pokračujúcim, alebo opakovaným nešportovým správaním.

· Pokiaľ hráč v hneve zlomí hokejku, alebo zničí inú časť svojej výstroje.

· Pokiaľ sa hráč previní hrubým nešportovým priestupkom. To zahŕňa akékoľvek nebezpečné, násilné, či nešportové priestupky považované za úmyselné, alebo nevyprovokované.

· Ak sa hráč zúčastní šarvátky.

· Pokiaľ sa hráč, bez toho aby striedal  snaží hrať alebo hrá z priestoru pre striedanie.

· Keď je z priestoru pre striedanie hádzaná výstroj počas hry.

· Pokiaľ sa hráč, bez toho aby striedal  snaží hrať alebo hrá z priestoru pre striedanie.

· Keď sa hry zúčastní hráč, ktorý sa rovnakého zápasu zúčastnil ako brankár.

· Ak hráč v poli používa chybnú, alebo spevnenú, či predĺženú hokejku.

Vylúčenie do konca stretnutia pozastavuje hráča i v nasledujúcom zápase.

Vylúčenie v spojitosti s trestným strieľaním

Ak je trestné strieľanie spôsobené priestupkom trestaným 2 minútovým vylúčením, vylúčenie bude zrušené, pokiaľ bolo trestné strieľanie premenené. Ak je trestné strieľanie prerušené priestupkom brankára, bude priestupok brankára považovaný za príčinu nového trestného strieľania.

Uznaný góly

Gól je považovaný za uznaný, ak bol strelený správnym spôsobom a potvrdený vhadzovaním na stredovom bode. Všetky uznané góly musia byť zaznamenané do zápisu o stretnutí spoločne s časom a číslom skórujúceho hráča a asistujúceho hráča. Za asistujúceho hráča je považovaný hráč rovnakého družstva podieľajúci sa priamo na strelenom góle. Ku každému gólu je zaznamenaná len jedna asistencia. Uznaný gól nesmie byť neskôr zrušený.

Správne strelený gól

Pokiaľ prešla loptička celým objemom spredu bránkovú čiaru po správnom odohraní hokejkou hráča v poli.

To platí i pre situácie kedy:

· Hráč brániaceho družstva posunul bránku mimo jej miesta a loptička prešla cez bránkovú čiaru spredu medzi značkami umiestnenia a pod pomyselným brvnom.

· Ak bol vstrelený vlastný gól. Za vlastný gól sa považuje gól dosiahnutý hokejkou, alebo telom brániaceho hráča. Vlastný gól bude označený v zápise o stretnutí ako V.

· Ak prešla loptička celým objemom spredu bránkovú čiaru potom, čo ju hráč brániaceho družstva usmernil svojou hokejkou alebo telom, poprípade ju hráč útočiaceho družstva neúmyselne usmernil svojím telom. 

· Gól nie je považovaný za správne strelený, pokiaľ hráč útočiaceho družstva kopne úmyselne loptičku tesne predtým, ako ju nasmeruje do brány. Pokiaľ hráč strelí gól s nesprávnou hokejkou a priestupok je spozorovaný potom, čo loptička prekročí bránkovú čiaru, gól bude uznaný.

· Nesprávne strelený gól

· Ak sa dopustí útočiaci hráč tesne pred, alebo zároveň so strelením gólu priestupku vedúcemu k voľnému úderu alebo vylúčeniu. To zahŕňa i situáciu, kedy družstvo skóruje s príliš veľa hráčmi, alebo v prítomnosti vylúčeného hráča na hracej ploche poprípade ak posunie útočiaci hráč úmyselne bránku.

· Ak usmernil útočiaci hráč loptičku úmyselne akoukoľvek časťou tela do súperovej bránky. Pretože to nie je považované za priestupok, hra bude obnovená vhadzovaním.

· Ak prejde loptička bránkovú čiaru počas, alebo po signále.

· Pokiaľ sa loptička dostane do bránky, bez toho aby prešla bránkovú čiaru spredu. Pokiaľ brankár hodí alebo kopne loptičku inak správnym spôsobom priamo do súperovej brány. Vzhľadom k tomu, že toto nie je považované za priestupok, bude hra obnovená vhadzovaním. Aby bol gól uznaný, musela by loptička  tečovať iného hráča alebo vybavenie iného hráča.
· Ak kopne útočiaci hráč v poli úmyselne loptičku a tá sa dostane do brány po tom čo sa dotkne iného hráča či vybavenia iného hráča. Pretože toto nie je považované za priestupok, bude hra obnovená vhadzovaním.

· Ak sa odrazí loptička od rozhodcu priamo do brány.

